mteb/NusaParagraphTopicClassification huggingface dataset:
Liburan aye kemaren pan jalanye rame-rame nih, pan kesian ya kalo ada orang nyang kaga nikmatin perjalanan gara-gara die mabok. Nah sebelum jalan aye cari-cari tau tuh ade ga sih hal nyang dilakuin supaya bisa cegah orang jadi kaga ngerasain mabok perjalanan. Teryate ade nih saran dari Alodokter, kalo kite naik mobil ama kereta pilih tempat duduk paling depan trus duduknye deket jendela. Kalo kite pergi pake kapal laut, pesen juga tuh tempat duduk nyang paling depan, di tengah, ato ga di dek bagian atas. Kalo kite perginye naek pesawat, pilih tempat duduk deket sayap ato ga deket jendela, nah bisa tuh arahin pendingin ke bagian muka.
Rekomendasi usaha rumahan lainnye yang dapat menjadi pilihan adalah sebagai guru les privat. Kite ntu dapat memanggil para murid ke rumah ataupun sebaliknye, kite yang menghampiri para murid. Pilihlah salah satu mata pelajaran yang paling dikuasai. Dengan kian bejibun siswa yang dimiliki, maka penghasilan pun akan mengikuti. Kagak hanya sebagai guru les privat, kursus online juga dapat menjadi salah satu ide serta peluang usaha rumahan yang sedang trend, terutama kursus online bahasa asing, bisa bahasa Inggris, bahasa Mandarin, atau bahasa asing lainnye yang kite bisa kuasai. Oleh karenanye ntu jika kite bisa memiliki kemampuan berbahasa asing, cobalah untuk menjalankan usaha ntu. Usaha ntu bisa dilakukannye ntu tanpa perlu keluar rumah, hanya melalui Zoom, Google Meet, dan platform sejenis lainnye.
Impian ama cita-cita anak kan emang beragam yak, kite juga mesti tuh pilih-pilih informasi tentang jadi apa nyang anak mao. Karena anak belom ngarti konsekuensinye, ada baenya kite ngarahin. Kalo anak udeh tau apa nyang die mau, tanya dulu alesan knapa die mau impian kaya gitu. Biar kite yakin kalo impian die tuh dateng dari diri sendiri bukan dari ikut-ikut temen aje gitu. Cita-cita ato impian anak pan kaga lepas dari apa nyang die liat, nah kalo die liat itu trus tertarik nah kite tinggal arahin supaya bisa jadi apa nyang dia mau. Nah terakhir kite kasih tau deh tuh langkah apa aje nyang jarus dilewatin buat jadi apa nyang die mau.
La Moelu idup barêngan babehnyè nyang gawèan sêari-arinyè mancing di sungèi. Suatu wayah, babèhnyè ngêdapêtin sêèkor ikan kêcit nyang kocak sêkaligus anèh nyang kêmudian dirawatnyè. Kagak disangkè, bèsoknyè ikan ntu tumbuh amat gêdé dan têrus ngêgêdé saban kali dipindèhin kê wadèh nyang lêbih gêdê. Babèhnyè kêmudian mutusin La Moelu buat ngêlêpasin ikan nyang dikasih namè Jinnade itu di laut. La Moelu bêpêsên supayè Jinnade kudu datêng saban kali diè ngêmanggilnyè. Tapi, adè têtanggè La Moelu nyang manggil Jinnade, têrus nangkêp amè ngêgarêsnyè. Ngêtauin ntu, La Moleu amat sêdih. Diè têrus ngubur duri Jinnade. Kagak lamè dari kuburan ntu, tumbuh sêbuah pu'un êmas nyang bisè dipakè La Moelu buat kêbaèkan.
Sebenernya laki tuh kaga suka diatur-atur, apalagi blom jadi suami. Mangkanye dulu aye pas orang mikir macem-macem ama LDR aye mah nanggepinnye santai. Aye mikirnye tuh buat apa repot-repot nyari tau, kalo orang udeh jahat mah nanti juga ketauan sendiri. Ampe sekarang udeh jadi laki juga ye jarang tuh ngecek hp suami, cuman kadang-kadang kalo ade sesuatu nyang nyeleweng aye suka lit sendiri. Emang kalo mao begitu kite cuman perly berserah ama Allah, karna kan pasangan kite manusia nyang punya juga Allah. Jadi tugas kite mah kaga usah ribet jagain ampe sebegitunye, tinggal berdoa aje sama Allah minta perlindungan buat suami kite.
Kecil-kecil banyak khasiatnya apa lagi kalo bukan kunyit. Kunyit taneman dari Asia Tenggara yang termasuk famili Zingiberaceae, senyawa utama yang jadi kandungan kunyit ade kurkuminoid ama minyak atsiri. Rimpang kunyit ini biasanye dijadiin jamu dan bisa dicampur rimpang laen supaya minumnya enak. Minuman rimpang kunyit punya banyak manfaat buat nyembuhin penyakit, seperti melawan infeksi, radang, maag, infeksi, merawat organ hati dan masih banyak lagi manfaatnye. Khasiat yang segitu bejibun kayanya sayang banget ye dilewatin, jadi kaga perlu nunggu sakit buat konsumsi yang namanya rimpang kunyit. Buat menjaga kesehatan, kunyit cocok banget nih dikonsumsi sehari-hari. Kaga perlu khawatir ama rasanya,bisa dicampurin ama bahan-bahan alami lain supaya lebih enak contohnye madu.
Sebelomnya kita ngomongin olahraga sepak bola, olahraga yang didemenin murid laki-laki. Kali ini kita ngomongin kedemenan murid laki-laki juga yang mirip sama sepak bola, namanya futsal. Keliatan sama ama sepak bola, tapi banyak banget yang ngebedain futsal ama sepak bola. Pertama, beda dari ukuran lapangannya. Kalo sepak bola maennya di lapangan yang kebuka atawa biasanya lapangan yang berumput. Kalo futsal maennya di lapangan yang ketutup ama lebih kecil ukurannya. Kedua, jumlah pemaennya beda. Sepak bola butuh paling engga 12 pemaen, futsal pemaennya 5 orang. Futsal cuma butuhin 2 pemaen flank, 1 pemaen pivot, 1 pemaen anchor, ama 1 kiper. Futsal ini lama maennya 40 menit dibagi 2 kali, ama tambahan 10 menit istirahat. Futsal ama sepak bola ini mirip, tapi kita udah liat banyak juga perbedaannya, kan? Walopun beda, futsal juga olahraga yang ngelatih kekuatan kaki ama kecepetan lari.
Umumnye pertandingan bola basket diadainnye ntu kalo yang profesional diadainnye indoor, tapi kalo yang santai di lapangan terbuka. Penggemar ntu olahraga bola basket cukup bejibun. Ntu olahraga disukai baik perempuan maupun pria, dan semua umur demen. Bola basket adalah olahraga bola berkelompok yang terdiri atas dua tim beranggotakan masing-masing lima orang yang saling bertanding mencetak poin dengan memasukkan bola ke dalam keranjang lawan. Bola basket dapat di lapangan terbuka, walaupun pertandingannye ntu profesional pada umumnye dilakukan di ruang tertutup. Lapangan pertandingan yang diperlukan juga relatif tidak besar, misal dibandingkan dengan sepak bola. Selain ntu, permainan bola basket juga lebih kompetitif karena tempo permainan cenderung lebih cepat jika dibandingkan dengan olahraga bola yang lain.
Pemerentah, terutame menteri ekonomi, gencer bangat ningkatin angka wirausahawan di Indonesie dengan ngasi bebage macem keuntungan bagi mereka. Pihak pemerenta ngerasa "beterime kasi" ame para wirausahawan, soalnye ude bantu ngurangin angka pengangguran di Indonesie dengan ngebuka lapangan kerja nyang seluas-luasnye di sektor UMKM (Usahe Mikro Kecil ame Menengah). Makanye, dari pemerenta juge ngebuka jalan gede bangat buat ngebantu pekembangan ame kemandirian usaha. Beberape di antarenye dengan ngemudahin pas mao bikin surat ijin usahe, ngasi pinjeman modal buat usahe mikro kecil ame menengah, bahkan ame bantuin masarin produk-produknye. Ntu juge alesan karang-karang enih banyak dari sektor pemerenta nyang ngadain kerja same ame usaha-usaha kecil punye wirausahawan.
Kandungan alpuket udeh kita bahas, sekarang kita cari tau nih tentang manfaat mindo alpuket pas lagi diet. Pastinya alpuket bisa nurunin berat badan, alesannye karna lemak nyang ada ama alpuket tuh mudah dibakar di dalem tubuh trus diubah deh jadi nyang namanye energi. Selain itu, lemak baik ama kalori di dalem alpuket tuh padat jadi bikin kite cepet kenyang. Bisa mencegah sakit nyang namanye osteoporosis, karna dalem alpuket tuh ada 25% vitamin K nyang dibutuhin tubuh saban hari, kita pan udeh tau ye kalo citamin K bagus banget buat tulang. Alpuket juga bisa menjaga kesehatan pencernaan, walaupun daging buahnya lembut teryata alpuket tinggi akan serat sekitar 6-7 gram dah dari setengah buahnye. Nah nyang kite mesti tau kalo makan makanan dengan tinggi serat kan ga bikin kite kena sembelit, terus pencernaan jadi sehat, ama bisa juga nurunin risiko kanker usus besar.
Wisata Perahu Kalimas Surabaya ude dibuka buat warga surabaya. ude cukup banyak warga nyang penasaran ame ingin  nycobain. Tapi, pemesenan tiket cuman bise dilakuin online.kalo pemesanan tiket Wisata Perahu Kalimas cuman bise dipesen di situs web tiketwisata.surabaya.go.id. abis beres masuk di halamannye. nah elu pilih dah destinasi wisata nyang bakal dipesen. buat sementara eni, pilihan rute nyang ade di situs itu cuman Monkasel-Siola atawa sebaliknye. buat mesen tiket Wisata Perahu Kalimas, klik menu dah, terus tentuin tanggal ame jamnye, Sayangnye, pas ane coba buat mesen tiket naik perahu di Kalimas pade hari Minggu, hampir seluruh jam dari jam 15.00-16.00 WIB sampe jam 20-21.00 WIB udah abis. bise jadi antusiasme warga Surabaya buat coba wisata baru di Surabaya ini sangat tinggi.tapi armada perahu nyang ade di lokasi masih belom banyak.
Pagi hari setelah sarapan jadi waktu terbaik untuk menuntaskan semua pekerjaan yang udeh menunggu. Namun, lewat jam makan siang, bisa jadi kite justru berjuang untuk tetap bisa berkonsentrasi menyelesaikan pekerjaan hari ntu. Untuk menghindari rasa penat berlebih, kagak ada salahnye jika kite mencuri waktu sedikit. Boleh juga berjalan ke pantry dan bikin kopi atau teh, hingga melipir ke mini market di lantai dasar. Istirahat singkat seperti ntu penting dilakukan supaya tubuh, dan pikiran kite punya kesempatan mengambil jeda alias kagak diforsir terus menerus. Justru dengan waktu jeda, kite bisa lebih produktif karena udeh merasa cukup bugar untuk kembali menyelesaikan tugas sesuai tenggat waktunye.
Berenang merupakan salah satu olahraga atau kegiatan yang aye senengin sejak kecil. Sebenernye aye kaga bisa ntu olahraga tapinye aye demen aje tiap maen air. Walaupun pas di kolam renang kaga melakukan ntu gerakannye olahraga, cuma jalan aje di pinggiran kolamnye. Karena sebenernye kaga bisa sama ntu olahraga, dan takut aje gitu bawannye takut tenggelem atau gimane, tapi bawaannye selalu pengen nyemplung. Padahal babeh, dan adek aye jago bener berenang, dan adek aye berani banget berenangnye. Aye juga udeh diajarin babeh aye tapi aye tetep takut dan kaga berani. Tetep aje tuh maunye jalan di pinggiran kolam renang kaga mau berenang ke tengah-tengah. Tapi udeh tau takut maunye tetep nyemplung, pokoknye complicated banget dah.
Pêlaksanèan bêrbagè upacarè adat nyang adè di Bali kagak pêrnèh lêpas dari pêran pêcalang. Pêcalang dapêt disêbut jugè sêbagè polisi adat Bali. Mêrèka mêrupakan pênjagè kêtêrtiban amè kêamanan nyang adè di Bali, tapi sipatnyè sêcarè adat. Anggotè pêcalang dipilih amè masarakat dèsa atau masarakat adat sêtêmpat. Orang nyang kêpilih ngêjadi pêcalang bakal dikasih pêlatihan amè aparat dan ditugasin buat hal-hal nyang bêrkaitan dêngan kêamanan amè kêtêrtiban. Diliat dari gawèan utamènyè, pêcalang punyè dua tugas. Pêrtamè, ngêjagè kêamanan amè kêtêrtiban masarakat adat di wilayah dèsa atau lingkungan adat têrtêntu. Kêduè, tugasnyè adalah ngêtauin aturan amè pontên adat sêhinggè bisè ditegakkin dêngan gasik.
Sêkitar 2009, Mariah ngêdapêt idè buat usahè kèsèt dari sisè duit bêlanjè nyang dikasih lakinyè. Diè bêpikir, dêngan 20 rèbu rupiah, apè nyang bisè diè lakuin pêranti nambèh pêmasupan. Duit 20 rèbu rupiah ntulah nyang kêmudian diè jadiin modal awal buat ngêmulè usahè kèsètnyè. Modal ntu diè gunèin pêranti ngêbêli kaèn pêrca amè alat pêmintal sêbagè bahan ngêjè kèsèt. Kèsèt kêjèannyè dihargèin Rp2.000 pêr buah dêngan ratè-ratè pênjualan 10 kèsèt dalêm atu minggu atau sêkitar 40 buah kèsèt dalêm sêbulan. Bulan dêmi bulan, taun dêmi taun, usahè nyang diè rintis mulè nampakin hasil. Kèsèt kêjèannyè udèh ngêmilikin pasar dèwèk. Sêlaèn diè jual di lingkungan rumèhnyè, ênyak mêrtuènya gè milu ngêmasarin kèsèt kêjèannyè.
Di Jakarte, ade atu makanan nyang makin ari makin susah buat dicari. Gabus pucung, namanye. Bentukannye mirip rawon, item-item gitu warnanye, tapi kuahnye lebih encer ame kagak pekat-pekat amat. Bahan utamanye kluwek ame ikan gabus nyang biasanye idup di kali ame rawa-rawa. Teksturnye padet soalnye ikannye berserat. Kalo rasanye asem seger ame gurih gitu, bawaan dari bahan utamanye. Onoh ikan gabus juge kagak bisa sembarang dimasak, entar rasanye jadi pait malah kagak kemakan. Makanye, nyang ngolah bahan-bahan gabus pucung ini juge kagak bisa sembarang orang, biasanye turun-temurun. Gegara itu jadinye malah langka karang. Banyak nyang ngide bikin bahan dasarnye jadi ikan laen, tapi rasanye juge ikutan berubah. Moga nyang udeh turun-temurun bisa bantu bikin gabus pucung kagak langka, deh, yak.
Akhir-akhir eni cincau mulei lagi jadi minuman herbal nyang rame diminum ama orang-orang. Pegimane kaga, minuman nyang dibikin dari daon cincau ijo eni ngandung banyak serat. Serat eni fungsinye buat ngelancarin pencernaan. Selaen entu cincau ijo juga punye khasiat ngedinginin awak ama nurunin risiko penyakit degeneratif. Biasenye cincau diolah buat dijadiin minuman nyang nyegerin. Daon cincau nyang udeh dicuci terus dibejek-bejek pake aer dikit bagen ancur tuh daon, abis itu tambahin aer dikit-dikit. Abis ntu saring tuh aer daon trus didiemin ampe jadi padet. Ditambah es batu ama gule merah ngebikin cincau eni makin sedep ama nyegerin ape lagi kalo diminum pas tengari-ngari bolong.
Kalo mau baca Al-Qur'an supaya bisa kite amalin di kehidupan sehari-haru teryate ada adabnye. Pertama tuh sebelum baca, kite niatin kalo bacaan kite karena Allah sema-mata. Kite bersihin diri kite dulu dari hawa nafsu ama motivasi buat di dunia. Kalo mau baca Al-Qur'an ada baenya pake pakean nyang menutul aurat. Kalo mau baca tuh diperhatiin arahnye, mending arahin ke kiblat. Kalo mau nyentuh A-Qur'an jug ada baenya kite dalem keadaan bersih dari hadast besar maupun kecil. Ada baenya kite kaga lagi berhalangan ato udah wudhu. Ada baenya sebelom baca Al-Qur'an udeh ngebersihun mulut. Nah nyang terakhir tuh kalo mau baca Al-Qur'an mesti tenang ama khusyuk bacanye.
Elu tau alat olahraga ape aje? Tau pull bar kagak? Pull bar jaman enih udeh ade dalam model portable jadinye elu bisa lakuin latihan pull up di rumah. Entu alat fitness sederhana buat di rumah enih bisa secara gampang dipakein ke tembok atau pintu yang kokoh dan kuat buat nahan gerakan tubuh elu pas pull up. Entu alat fitness biasanye berupa palang tunggal yang bahannye besi baja kuat. Supaye bikin nyaman paa latihan, pade bagian pegangan umumnye bahannye dari bahan busa atau foam yang lembut dan kagak licin pas elu pegang. Nah entu die tentang alat pull bar. Alat olahraga yang satu entu lumayan banyak juga ye manfaatnye?
Pabangbon ntu wahana wisate nyang lagi nyohor banget di Bogor. Objek wisata eni ngejadiin nyang dateng berasa lagi nongkrong di atas awan. Tempat wisata nyang satu eni lagi heboh-hebohnye di sosial media, kayak TikTok ame Instagram. Pas didatengin tuh, tempatnye emang antep jos. Pabangbon, yang ade di Bogor eni, nyajiin pemandangan alam nyang antep, mane dampyak banget lagi. Abis ntu, tiket masuknye ramah buat kantong. Cuman Rp 15 rebu rupiah per orang. Buat para pengunjung diharepin buat selalu ngejaga protokol kesehatan carenye nerapin 3M, make masker, menjaga jarak, ama selalu mencuci tangan dimanapun. Nyang paling utame buruan dah divaksin biar kite kehindar dari gejala berat Covid - 19.
Pantai merah banyuwangi adalah salah satu destinasi wisata yang jadi gacoannye liburan di pulau Jawa. Laut merah ini boleh dikata gacoannye wisata Banyuwangi. Kalau ke Banyuwangi, kita akan menikmati keindahannye alam yang luar biasa. Alam pantai, perbukitan, taman nasional, bahkan sampai ujung timur wisatawan akan dimanjakan dengan suasana alamnye yang begitu memukau bikin hati girang. Apalagi yang ada di kota Banyuwangi ini, Pantai Pulau Merah yang selalu menjadi demenannye orang orang. Ntu pantai dinamainnye pantai merah karena pasirnye yang kadang warna kemerahan jadinye airnye juga berwarna gitu. Ntu pantai asik banget buat ngeloneng, olahraga air, dan lainnye, jadi kalo lagi ke Banyuwangi kudu wajib cobain ke ntu pantai dah dijamin hati jadi girang.
Di lapangan komplek Doel, lagi rame temen-temennye bebawa kok ame raket. Iye, pade pengen maen badminton, katanye. Doel kagak punye alat-alatnye, jadi die ngegesor bae bari nonton di pinggir lapangan. Ade empat temennye nyang maen; dua lawan dua. Posisi anggota timnye masing-masing same, atu di depan deket net (enoh, jejaring nyang dibentangin di tengah lapangan buat jadi pembatas), atu lagi agak ke belakang. Begitu temen Doel, nyang tugasnye jadi wasit, niup pluit, kok diservis dari tim belah kanan ke belah kiri. Begitu bae maennye, cuman nyang bikin seru pas ade smash-nye, apelagi ampe jumping smash, terus bise ampe bikin poin gegara netting ato nyemesh di deket net secara mendatar biar koknye jatoh di depan net lawan. Beuh, rame bat kalo udeh pake teknik-teknik begitu. Doel demen! Hasil akhirnye, abis tiga gim dimaenin, tim belah kanan menang gegara dua kali dapet poin 20 duluan. Hore!
Bêrikut êni lèngkah-lèngkah nyang bisè êlu lakuin buat ngurangin kapasitas mèmori di MacBook. Êlu wajib buat ngêliat bêrapè banyak ruang nyang udèh digunèin dalêm pênyimpênan bêdasarkan katêgori datè, kayak dokumèn, sistim, aplikasi, iTunes, musik, amè poto. Buat ngêcèk, êlu bisè ngaksès mènu nyang bêsimbol logo Apple di pojok kiri atas, têrus pêncèt ‘About This Mac’ dan pilih ‘Storage’. Mangkè, pênggunè bakal dikasihin datè têntang sisè kapasitas mèmori amè dêtail ruang nyang udèh digunèin pêr katêgori. Kalo êlu pèngèn tau hal nyang bisè dilakuin buat ngatasin kêlêbihan mèmori, tinggal pêncèt ‘Manage’. Mangkè, sêcarè otomatis pênggunè bisè ngêliat bêragêm rèkomèndasi buat ngoptimalin pênyimpênan. Pastiin jugè êlu nutup aplikasi nyang kagak bakal digunèin. Dêngan bêgono, jadi bisè ngêhèmat RAM nyang digunèin dah.
Makan siang kemaren aye pergi beli di warteg. Awalnya, aye ragu karena kondisi warteg yang aye liat kaga bersih, tapi karena udah kepalang laper akhirnya aye beli nasi sama lauknya ikan ama orek tempe. Sampenya di rumah aye girang karena perut udah kenyang, abis ntu aye tidur karena capek baru balik sekolah. Tiba-tiba aye bangun terus perut aye sakit bukan maen, aye inget banget kaga makan pedes. Tapi aye inget-inget lagi, warteg tadi siang tempat aye makan banyak bener laler pade terbang. Aye kaga liat-liat lagi tuh makanan aye bekas lalet apa ada telor lalet, dari situ aye gamao lagi makan di tempat sembarangan. Abis makan warteg 10 rebu aye mesti ke mantri keluar duit 50 rebu gara-gara aye makan di tempat ga bersih.
Sebenenya pengen juga tuh bikin rumah nyang modern tapi masih pake unsur adatnye. Kepikiran aje gitu kayanye keren,cuma pan sekarang kalo mau ambil perumahan tipe ama bentuk rumah pan pasti sama semua, susah tuh mesen bentuk nyang beda. Belom ada tuh perumahan nyang temanye ditambahin rumah-rumah adat jaman dulu. Selaen unik, pan bisa jadi sarana buat kite mau ngelestariin budaya sendiri. Kebanyakan tuh ngambil contoh rumah internasional, pan sebenernye kebudayaan kite jauh lebih cakep. Moga-moga suatu hari bisa kesampean deh tuh, kaga cuma jadi angan-angan, ada orang nyang ahli dibidangnye trus peduli juga tuh ama kebudayaan. Bisa dibanyangin pan cakepnye bakalan kaga tertandingin.
Elu tau kamera digital kan? Udeh pernah make entu kamera? Atau udeh punya? Atau baru mau beli? Nah sebelom beli, elu kudu tau beberape hal dulu tentang entu kamera. Kamera digital entu banyak bener kelebihannye, mulai dari bisa liat hasil foto tanpa kudu dicetak dulu, bisa foto ulang tanpa ngeluarin biaya lebih, ngegunainnye gampang, bisa dikirim lewat chat dan laennye, bisa disimpen secara permanen selama kagak ada eror, dan ramah lingkungan. Tapi tetep aje pasti ade kekurangannye. Kekurangan kamera digital entu; lebih mahal, kudu punya batre cadangan, dan ada noise serta artifac buat gambar yang ISO-nye tinggi. Kekurangannye lebih dikit daripade kelebihannye kan? Gih sono elu cari tau lebih lanjut sambil nabung buat beli!
Kisah sehari-hari yang berhubungan dengan agama kite, misalnye yang Allah berikan dalam surah Al Kahfi adalah kisah dua manusia yang kaya dan miskin. Cerita ntu menunjukkannye bagaimana perbuatan orang-orang beriman membawa kepada kebahagiaan surgawi, sedangkan perbuatannye orang-orang kafir dan ingkar kepada Allah hanya membawanye kekecewaan dan kegagalan. Di sini umat Islam diperkenalkan kepada dua orang. Salah satunye adalah seorang mukmin yang mensyukuri apapun yang telah diberikan Allah kepadanye, sementara yang lain telah diberi kekayaan yang melimpah tetapi mengembangkan kesombongan dan rasa berhak atas orang-orang yang kekurangan kekayaan tersebut. Dia mengacaukannye ntu kekayaan dalam hidup ini untuk nikmat yang dijanjikan kepada kita oleh Allah di akhirat. Oleh karena ntu, Allah mengajarkannye orang yang tidak tahu berterima kasih pelajaran tentang kerendahan hati dengan menghancurkannye ntu kekayaannye dengan perubahan cuaca yang sederhana, sedangkan orang mukmin yang bersyukur mencari kemurahan Allah melalui kerendahan hati dan rasa syukur.
Kampung halaman adalah têmpat nyang paling dikangênin buat bocah rantau. Sêlaèn angêtnyè suasanè rumèh, masakan ênyak adalah salèh atu sumbêr rasè kangên ntu. Rasènyè kagak adè nyang bisè nandingin sêdêpnyè masakan ênyak dèwèk. Pêrnèh padè suatu ari ayè ngêjè mênu masakan nyang biasè ênyak ayè kêjè di rumèh. Dari mulè bahan-bahan, rêsèp masakan, ampè carè ngêjènyè plêk kêtiplêk amè nyang biasè ênyak ayè kêjè. Mêski sêmuè udèh sêsuè, têtêp ajè adè rasè nyang bêda. Têrnyatè, mênurut psikolog asal Inggris, Christy Fergusson, hal êni bêrkaitan amè pêrsèpsi èmosional sêsêorang amè rasè masakan. Jadi, rasè masakan bisè ditingkatin bêdasarkan paktor waktu, cintè, amè rasè opèn padè sêbuah masakan.
Tari saman idèntik amè tari sêrèbu gêrak karna gêrakannyè bêgono ngêdominasi. Nandakan êni ditampilin tanpè iringan alat musik, tapi ngêgunèin suarè dari parè nyang nandak amè têpok tangan mêrèka nyang biasènyè dikombinasiin amè têpokan dada amè pangkal paha mêrèka. Dalêm pênampilannyè, tari saman dipandu amè sêorang nyang biasè disêbut syèkh. Wayah ntu, saman sêmpêt dijadiin sêbagè salèh atu mèdia buat dakwah. Sêiring pêrjalanan waktu, adè pênambèhan bêrupè iringan syair nyang bêrisi puji-pujian kêpadè Tuhan. Padè mulènyè, tari saman tibang ditampilin padè acarè-acarè têrtêntu kayak wayah Maulid Nabi Muhamad Saw. Dalêm pêrkêmbangannyè, tari saman karang bisè digolongin sêbagè salèh atu nandakan hiburan.
Madangan manis mêrupakan madangan nyang disênêngin amè banyak kalangan. Ampir sêmuè orang dêmên amè madangan nyang dihasilin dari gulè atau jat pêmanis laènnyè êni. Tapi, di balik manisnyè êni adè èpèk buruk nyang kudu diwaspadèin. Orang dèwasè kudunyè mulè ngêbatêsin konsumsi gulè arian. Jangan ampè gulè nyang dikonsumsi lêbih dari 12 sèndok saban arinyè. Buat ayè nyang kagak dêmên madangan manis bakal gampang ngontrolnyè. Nah, buat nyang udèh kêsêringan ngonsumsi banyak, awak bisè ngêjadi candu. Kalo êlu udèh kêbiasè ngonsumsi kadar gulè tinggi, madangan ntu bakal têrus-têrusan têrasè kurang manis. Hal ntu têrjadi karna awak êlu udèh mulè kêbiasè. Ngonsumsi madangan manis kagak dilarang, tapi kudu dipêratiin takarannyè karna hal ntu amat bêpêngaruh buat kêsèhatan awak.
Teknologi terkini dan makin canggih katenye makin gampang ditemuin pade keidupan kehidupan sehari-hari. Katenye makin orang perlu beragam hal, nah katenye pun makin banyak beraneka ragam teknologi yang diciptain atau dinemuin atau dicanggihin. Jadinye kagak ade yang kagak mungkin buat ciptain, hadirin, dan make teknologi canggih pade masa depan. Aneka bentuk teknologi terkini dan makin canggih kagak jarang bikin orang pade ngerasa terpesona. Pastinye entu adalah pemikiran orang yang udeh lewatin rangkaian proses yang kagak singkat. Yang mane pade proses bikinnye perlu beragam riset penelitian ilmiah dengan durasi waktu tertentu supaye terciptalah hasil teknologi terkini dan yang makin canggih di dunia.